text: Regentparret til Sønderjylland
  19 juli 2010 kl. 12.36
  Dronning Margrethe og prins Henrik kom i dag til Sønderjylland for at holde sommerferie på Gråsten Slot.
  Regentparret kom sejlende til Sønderborg med kongeskibet, hvorefter turen gik til rådhuset i Gråsten, hvor der var traditionel modtagelse.
  55 minutter efter ankomsten til Sønderborg trak dronning Margrethe og prins Henrik sig tilbage til slottet.
  I de kommende uger deltaget dronningen og prinsen i en række officielle begivenheder. Det gælder blandt andet besøg i Tønder 27. juli og i Ribe 29. juli.
  Allerede i morgen besøger prins Henrik Frøslevlejren.
  